**Loko ku ve a ndzi pfumeli?**

**Mindzulamiso**

Loko u vone leswaku u endle xihoxo, phurosese ya Xikombelo xa Ndzulamiso yi ku pfumelela ku kota ku lulamisa ntlheriso lowu rhumeriweke ku sungula/ntiviso wa nkarhi wo karhi wa Xibalo xa Malinghena, Xibalo xa Mixavo (VAT) kumbe Xibalo-Hi-Ku-Ya-Hi-Muholo (PAYE) loko ku ve a ku na ntiyisiso kumne oditi leyi endliweke eka nkarhi wa xibalo wo fana. [Ku kuma vuxokoxoko byo tala mayelana na leswaku Xikombelo xa Ndzulamiso (RFC) xi rhumeriwa njhani. (RFC).](https://www.sars.gov.za/individuals/what-if-i-do-not-agree/request-for-corrections/)

**Xikombelo xa Hunguto wa Mixupulo na Ntswalo**

Mixupulo ya nkavulandzelelanawu bya vulawuri yi vumbiwile hi mixupulo ya ntsengo lowu nga cinciki ku katsa na mixupulo leyi ya ka hi phesenteji. Eka swiyimo swin'wana, mixupulo ya nkavulandzelelanawu yo karhi na/kumbe ntswalo swi nga hungutiwa hi ntalo kumbe hi xiphemu. Ku kombela hunguto kumbe nsuso wa mixupulo ya nkavulandzelelanawu, mixupulo ya vulawuri na/kumbe ntswalo u fanele eka xiyimo xo sungula u kombela hunguto kwalaho naswona u nge kaneti hi ku kongoma eka ku hakela kwalaho. Ku kuma vuxokoxoko byo tala mayelana na Xikombelo xa Hunguto wa mixupulo ya Nkavulandzelelanawuya wa vufambisi [tlilika laha.](https://www.sars.gov.za/individuals/what-if-i-do-not-agree/request-for-remission-of-administrative-non-compliance-penalty/)

**Xikombelo xa Swivangelo**

Laha muhakelaxibalo a vilerisiwaka hi nhlahluvo muhakelaxibalo a nga, a nga se vika nkaneto, a kombela SARS ku nyika swivangelo eka nhlahluvo lowu lavekaka ku kotisa muhakelaxibalo ku vumba nkaneto. Vona papila ra [Xikombelo xa Swivangelo](https://www.sars.gov.za/individuals/what-if-i-do-not-agree/request-for-reasons/)ku kuma vuxokoxoko byo tala.

**Mikwetlembetano**

Muhakelaxibalo loyi a vilerisiwaka hi nhlahluvo kumbe xiboho a nga vika [nkwetlembetano](https://www.sars.gov.za/glossary/) kwalaho. Ku kaneta mbuyelo wa nhlahluvo kumbe xiboho, phurosese yo karhi yi fanele ku landzeleriwa eka 30 wa  [masiku ma bindzu](https://www.sars.gov.za/glossary/) ku sukela eka siku ra nhlahluvo.

1. U nga kaneta:

U fanele ku rhumela nkaneto wa wena eka fomo leyi ringanyetiweke hi ku tirhisa eFiling kumbe ehofisini ya Rhavi. (Tsundzuka ku [endla xitshembisano](https://tools.sars.gov.za/SARSeBooking)). [Kuma vuxokoxoko byo tala mayelana na leswaku i fomo yihi leyi faneleke ku tirhisiwa na leswaku nkaneto wu rhumeriwa njhani.](https://www.sars.gov.za/individuals/what-if-i-do-not-agree/objections/)

2. Loku u nga pfumelelani na mbuyelo wa nkaneto, u nga aphila.

Tanihi muhakelaxibalo u na mfanelo yo vika aphili laha nkaneto wa wena wu nga ariwa hi ku helela kumbe hi xiphemu. Aphili yi fanele ku vikiwa eka fomo leyi ringanyetiweke eka 30 [masiku ma bindzu](https://www.sars.gov.za/glossary/) ku sukela eka siku leri nkaneto wu nga ariwa kumbe wu pfumeleriwile hi xiphemu. [Kuma vuxokoxoko byo tala mayelana na leswaku i fomo yihi leyi faneleke ku tirhisiwa na leswaku aphili wu rhumeriwa njhani.](https://www.sars.gov.za/individuals/what-if-i-do-not-agree/objections/)

**I fomo yihi leyi faneleke ku tirhisiwa?**

| **Mixaka ya swibalo** | **Xikombelo xa Hunguto (RFR)** | **Xitiviso xa Nkaneto (NOO) (ku katsa na xikombelo xa rhumelo lowu hlweleke)** | **Xitiviso xa Aphili (NOA) (ku katsa na xikombelo xa rhumelo lowu hlweleke)** | **Xikombelo xa Swivangelo (RFRE)** | **ADR1** | **ADR2** | **Papila ra manyuwali** |
| --- | --- | --- | --- | --- | --- | --- | --- |
| **Xibalo xa Malinghena ya Munhu hi Yena N'wini**  **(Mixupulo ya hakelo leyi hlweleke na ntswalo eka xibalo xa nkarhinyana na mixupulo ya nkavulandzelelanawu ya vulawuri)** | **√** | **√** | **√** | **√  Loko RFR yi ariwile** | **×** | **×** | **×** |
| Xibalo xa Malinghena ya Munhu hi Yena N'wini  (Xibalo lexi hlahluviweke na xibalo xo engetelela/nxupulo wa pimanyisahansi, ntswalo na nxupulo eka hakelohansi ya xibalo xa nkarhinyana, na swo tala) | **×** | **√** | **√** | **√** | **×** | **×** | **×** |
| Xibalo xa Malinghena ya Khamphani  (Xibalo lexi hlahluviweke na xibalo xo engetelela/nxupulo wa pimanyisahansi na ntswalo wa 89 Quat) | **×** | **√** | **√** | **√** | **×** | **×** | **×** |
| Xibalo xa Malinghena ya Khamphani  (Mixupulo ya hakelo leyi hlweleke na ntswalo eka xibalo xa nkarhinyana na mixupulo ya nkavulandzelelanawu ya vulawuri) | **√** | **√** | **√** | **√** | **×** | **×** | **×** |
| Thirasiti | **×** | **×** | **×** | **×** | **√** | **√** | **×** |
| Xibalo xa Mixavo (VAT leyi hlahluviweke) (Nxupulo wa hakelo leyi hlweleke) | **√** | **√** | **√** | **√**  **Loko RFR yi aleriwile nxupulo wa hakelo leyi hlweleke** | **×** | **×** | **×** |
| Xibalo xa Mixavo (VAT) (Ntswalo na mixupulo eka hakelo leyi hlweleke) | **√** | **×** | **×** | **×** | **×** | **×** | **×** |
| PAYE | **√** | **√**  **Loko RFR yi aleriwile nxupulo wa hakelo leyi hlweleke** | **√** | **√** | **×** | **×** | **×** |
| PAYE (Ntswalo eka hakelo leyi hlweleke) | **√** | **×** | **×** | **×** | **×** | **×** | **×** |
| PAYE  (Nhlahluvo, Mixupulo na Ntswalo, na swin'wana) | **×** | **√** | **√** | **×** | **×** | **×** | **×** |
| Swibalo hinkwaswo swin'wana leswi nga longoloxiwangiki laha henhla (xik. STC ku nga si fika ti1 Dzivamisoko 2011, Xibalo xa Swihanano, Xibalo xa , na swin'wana). Tidivhidende | **×** | **×** | **×** | **×** | **√** | **√** | **×** |